VEGA og ICO præsenterer

**Ezra Collective – legende eksperimenter i et forunderligt jazzunivers**

*Den 4. november kan du opleve den fremadstormende kvintet, når de spiller deres farverige og*

*eksperimenterende jazz i VEGA.*

Med singlerne “Pure Shade”, “Reason in Disguise” og ”The Quest For Coin” har skabt Ezra Collective en massiv hype. I april udgav de deres debutalbum *You Can´t Steal My Joy*, der en fornem fejring af jazzen i nye musikalske nuancer.

De talentfulde musikere i kollektivet eksperimenterer med genrer som afrobeat, latin, hiphop og grime i et jazzet univers. Med fusionerne forsøger kollektivet at implementere hvert medlems musikalske opdragelse for at nedbryde stereotyper omkring jazz-genren. Orkesterleder Femi Koleoso har til The Guardian fortalt, hvordan bandet arbejder med at nedbryde konventionerne:

*"I realized really young I could never be as great as John Coltrane or Max Roach. I could never be another J Dilla. The only thing I could be was the best Femi Koleoso I could be. And that involves referencing everything I love. Whether it's Fela Kuti or whether it's Burna Boy. ... Just trying to bring that out as naturally as possible, that's how we've got this mix of genres. We're kind of not letting the word 'jazz' be something that restricts us, but letting it be something that brings freedom."*

Det er gået stærkt for de fem venner, der allerede har været på en totalt udsolgt UK-tour, spillet til Quincy Jones´ fødselsdag og for nyligt været på deres første turne i USA. Bandet mødte hinanden for syv år siden på jazz-ungdomsprogrammet Tomorrow´s Warriors, hvorefter de dannede gruppen.

Spilleglæde er et udtryk, der let kan forbindes med jazzkvintetten. Musikken er opbygget af legende improvisationer, der bringer dig på en musikalsk rejse rundt i verden. De har været bannerfører for den spirende, nye jazzscene i London sammen med navne som Sons of Kemet og Binker and Moses.

**Fakta om koncerten:**

Ezra Collective (UK)

Mandag d. 4. november kl. 21.00

Lille VEGA, Enghavevej 40, 1674 København V

Billetpris: 195 kr. + gebyr

Billetsalget starter fredag den 7. juni kl 11.00 via vega.dk, Ticketmaster og concerts.dk